CELEX: C2004/239/48
Language: fi
Date: 2004-09-25 00:00:00
Title: Ensimmäisen oikeusasteen tuomioistuimen presidentin määräys, 12 päivänä toukokuuta 2004, asiassa T-198/01 R [III], Technische Glaswerke Ilmenau GmbH vastaan Euroopan yhteisöjen komissio (Välitoimimenettely — Valtiontuki — Takaisinperimisvelvollisuus — Fumus boni juris — Kiireellisyys — Intressivertailu — Poikkeukselliset olosuhteet)

25.9.2004   
            
            
               FI
            
            
               Euroopan unionin virallinen lehti
            
            
               C 239/22
            
         
      ENSIMMÄISEN OIKEUSASTEEN TUOMIOISTUIMEN PRESIDENTIN MÄÄRÄYS,
   12 päivänä toukokuuta 2004,
   asiassa T-198/01 R [III], Technische Glaswerke Ilmenau GmbH vastaan Euroopan yhteisöjen komissio
   (Välitoimimenettely - Valtiontuki - Takaisinperimisvelvollisuus - Fumus boni juris - Kiireellisyys - Intressivertailu - Poikkeukselliset olosuhteet)
   (2004/C 239/48)
   Oikeudenkäyntikieli: saksa
   Asiassa T-198/01 R [III], Technische Glaswerke Ilmenau GmbH, kotipaikka Ilmenau (Saksa), edustajinaan aluksi asianajajat G. Schohe ja C. Arhold ja sittemmin asianajajat C. Arhold ja N. Wimmer, prosessiosoite Luxemburgissa, vastaan Euroopan yhteisöjen komissio, (asiamiehinään V. Di Bucci ja V. Kreuschitz), jota tukee Schott Glas, kotipaikka Mainz (Saksa), edustajanaan asianajaja U. Soltész, jossa hakija vaatii, että ensimmäisen oikeusasteen tuomioistuin jatkaa Saksan valtiontuesta Saksassa toimivalle Technische Glaswerke Ilmenau GmbH:lle 12 päivänä kesäkuuta 2001 tehdyn komission päätöksen 2002/185/EY (EYVL 2002, L 62, s. 30) 2 artiklan täytäntöönpanon lykkäämistä, joka on esillä olevassa asiassa määrätty 4.4.2002 ja 1.8.2003 annetuilla ensimmäisen oikeusasteen tuomioistuimen presidentin määräyksillä, ensimmäisen oikeusasteen tuomioistuimen presidentti on antanut 12.5.2004 määräyksen, jonka määräysosa on seuraava:
   
               1)
            
            
               Saksan valtiontuesta Saksassa toimivalle Technische Glaswerke Ilmenau GmbH:lle 12 päivänä kesäkuuta 2001 tehdyn komission päätöksen 2002/185/EY 2 artiklan täytäntöönpanoa lykätään pääasiassa annettavan tuomion julistamiseen asti.
            
         
               2)
            
            
               Oikeudenkäyntikuluista, väliintulijan oikeudenkäyntikulut mukaan lukien, päätetään myöhemmin.